Ленин Владимир дунейм зэрехыжрэ нобэ илъэс 95-рэ ирокъу
Ленин
(Усэм щыщ пычыгъуэ)
Уи идее иным бэлыхь уэрдыхъур
ЩIы къуза шарым къыфIегъэлъэлъ,
Материк жыжьэхэм жыр лъэхъу фIыцIэжьхэр
Уи гений макъымкIэ къызэролъэлъ.
Ильич, нып плъыжьыр щыхэптIа щIыпIэр —
Дэ ди планетэм и купсэ наIуэщ,
А уи Iэ лъэщыр щыпIэта хэкур
Лъэныкъуэ псомкIи зы дыгъэ гъуазэщ.
Пащтыхь лъыифхэм я дыщэ тажхэр
Уэ укъыщалъхум улъиигъат;
Нэрымылъагъуми, я гум укъищIэу,
Дуней лэжьакIуэр пщыгуфIыкIат.
Уэрщ япэ дыдэу зы къэралышхуэр
ЦIыхугъэ дахэм ныхуэзышар,
Абы народхэу щыпсэу гъунэжхэр
ЗэщыгуфIыкIхэу здэпсэу зыщIар.
ЩоджэнцIыкIу Алий.
1939 гъэ.
